***GARY WOOD***

**SID:** Hello. Sid Roth vagyok. Üdvözöllek a világomban , ahol a természetfölötti természetes. Nincs semmi, de semmi ezek a világon, ami jobb lenne annál az intim belsőséges kapcsolatnál Istennel, ami biztosíték arra, hogy Ő ismeri a neved, te pedig meghallhatod az Ő hangját és betöltheted céljait itt a földön. A menny a legcsodálatosabb hely - ahogy a zsidó édesanyám is mindig mondogatta aki azóta már ott van a mennyben. Vendégem orvosi szempontból meghalt, a mennybe került és járt a testrészek termében. Most ezek a testrészek ránk várnak. És mióta megtanulta hogy is működik ez, az emberek testrészeket kapnak a mennyből! Következik az “Ez Természetfölötti”.

**SID:** Hello. Sid Roth vagyok Dr. Gary Wood-al. És Gary, boldogok vagyunk ma, de 1966-ban, amikor még csak fiatalember voltál, vezetés közben autóbaleset ért a húgoddal. Mi az első dolog, amire emlékszel az ütközés után?

***GARY:*** *Hát Sid, volt egy éles égető fájdalom az arcamon és éreztem az ütődést a gégémben. Aztán, elhagyott minden fájdalom. A halál épp olyan, mint amikor levesszük a ruhánkat és félre rakjuk. Kilépni e földi testünkből pont olyan, mintha csak levetnénk a földi öltönyünket, amit testnek nevezünk. Majd fölemelkedtem az autó fölé és egy pillanat alatt lepergett előttem az egész életem. Majd mintha fölkaptak volna, elkezdtem haladni fölfelé egy kavargó hatalmas tölcsér alakú felhő irányába, ami egyre nagyobb és fényesebb lett, nagyon fényes volt, de nem olyan fényes, mint a lámpák, amelyek az arcomba ragyognak itt a stúdióban. Angyalok szárnyaik alá vettek.*

**SID:** Mindeközben megérkeztek a mentősök a helyszínre.

***GARY:*** *Igen.*

**SID:** Mit találtak a mentősök?

***GARY:*** *Halottnak nyílvánítottak a baleset színhelyén. Később megtudtam, hogy több mint 61 percig halott voltam.*

**SID:** Oké. Tahát ott voltál az égben. Semmi fájdalom. Jó érzés volt?

***GARY:*** *Eksztázis. Békés, nyugodt volt, teljes volt a nyugalom. Ekkor az angyalok énekelni kezdték, "Méltó a bárány, a ki megöletett a világ alapítása óta." Majd megnyílt a felhő és láttam amint a világűrben mintha ott függne a térben egy gigantikusan hatalmas arany bolygó, melyet a Biblia úgy nevez: a menny. 12 alapja volt, Sid. A 12 tanítvány neve volt rájuk írva. 12 gyöngy-kapuja volt, és minden kapu kb. 800km széles. Elindultam egy zöld füves dombon fölfelé. A fű átment a lábamon és semmilyen lépésnyom sem látszott benne. Gyémántok voltak a füvön. Volt egy angyal aki az egyik gyöngy-kapu előtt állt és legalább 21 méter magas volt.*

**SID:** Azt mondtad, hallottátok ezt? 21 méter magas. Az magas.

***GARY:*** *Az magas. Kardja volt. Gyönyörű arany fonott haja volt. És volt egy másik angyal belül a városon, aki könyveket tartott a kezében. A két angyal beszélt valamit egymással, majd beléphettem a városba. És el kell mondanom, hogy ami engedélyezte a belépésem a városba az volt, hogy Jézus Krisztust személyes megváltómnak tekintettem.*

**SID:** Az angyalon kívül ki volt az első akivel találkoztál?

***GARY:*** *Nos, a legjobb barátommal aki a középiskolában volt, és meghalt egy autóbalesetben. Az autó szó szerint levágta a fejét. Felismertem azonnal, ami választ is adott arra a magamban forgatott kérdésemre, hogy megismerjük e majd egymást a mennyben? És természetesen igen. Aztán a barátom elkezdett körbevezetni azon a helyen, melyet úgy hívunk: a menny.*

**SID:** Mesélj a könyvtárról. Az nagyon érdekel engem.

***GARY:*** *Láttam töménytelen mennyiségű és kötetnyi könyvet. Vannak olyan könyvek, melyek tele vannak az ima kéréseinkkel, az Úrban való szellemi növekedésünkkel, és olyanok is, melyek tartalmazzák a lelkeket, melyeket megnyertünk az Úr Jézus Krisztus számára, mert ez a legdrágább dolog Isten szívének.*

**SID:** Lássuk jól értettem e. Van egy könyv amiben benne van az összes olyan embernek a neve aki általad tért meg az Úrhoz? Belenéztél abba a könyvbe?

***GARY:*** *Igen! És láttam ott azokat az embereket, akiket egészen addig a napig az Úrhoz vezettem. Majd a legizgalmasabb dolog Sid, az volt, amikor megláttam a Bárány könyvét, az Élet könyvét. Fehér gyapjú borította csupán. Belenéztem a Bárány Élet könyvébe, és láttam a nevem beleírva és az állt benne "teljes egészében ki lett érte fizetve az ár, ami a drága Jézus vörös vére". Szóval jogomban volt ott lenni. És láttam, ugyanezt megtörténni azokkal, akik elfogadják Jézust megváltójukként. Tudd meg, hogy akkor mindig lesz egy barátságos csapat akik üdvözölnek majd a mennybe való hazatérésedkor. Mindig hatalmas az ünneplés és az izgalom. Láttam ezt, amikor egy ember Jézust Uraként és Megváltójaként befogadta az életébe. Voltak ott emberek, akik mint egy lelátón ültek és nézték amikor ez megtörtént. Ezt láthatjuk a Zsidókhoz írt levél 12. fejezetében. Ők nem az életünkben lévő rossz dolgokat nézik, hanem a jó dolgokat. Szurkolnak nekünk, és éljenznek bennünket. Lényegében azt mondják: "Mi már megfutottuk a pályánkat, most rajtatok a sor!"*

**SID:** Egy pillanat. Valamit érzek most. Úgy érzem, azt hiszem, az angyalok jelenlétét. Van egy angyal, aki mindenhová elkísér téged. Ez az angyal most is itt van?

***GARY****: Igen, itt van.*

**SID:** Miért van itt?

***GARY:*** *Nos, azért, mert a küldetésem, hogy átadjam azt az üzenetet Sid, ami egyenesen a mennyből jött.*

**SID:** Hello, Sid Roth vagyok Dr. Gary Wood-al. Dr. Wood, annyira izgatott vagyok, hogy halljak a testrészek terméről. Mondd el, mit láttál!

***GARY:*** *Körülbelül 500 méterre van Isten tróntermtől. A barátom elvitt oda, és már a terem külsején lévő felirat is teljesen magával ragadt, melyen az állt: „Igénybe nem vett Áldások”. Amikor kinyitottam az ajtót, a legnagyobb meglepetésemre láttam lábakat lógni a falon.*

**SID:** Igazi lábakat?

***GARY:*** *Igazi lábakat! Az emberi tetrészek és szervek mindegyike ott volt a teremben. Megszokták kérdezni tőlem, hogy miért van szükség ilyen helyre? Mert Istennek van egy „pótalkatrész” szobája. Istennek van egy csodája számunkra. És azt is láttam Sid, hogy mi történik a földön amikor az emberek imádkoznak. Az imák fölmennek Jézushoz, aki parancsot ad és küld egy angyalt. Az angyal megy és mint amikor levesznek egy alkatrészt, úgy veszi le onnan a szükséges testrészt és azonnal hozza is le. Néha azonnali, néha viszont épp olyan, mint Dánielnél, akinek 21 napot kellett várnia a megnyilvánulása. De a következő dolgot láttam. Láttam, ahogy az emberek megkapják a csodát. Majd láttam olyat is, amikor az angyal hozta a csodát az illető személynek, aki viszont valami ilyesmit mondott: "Hát azt hiszem, még nem jött el az én időm."*

**SID:** De várjunk csak egy percet. Miért mondják ezt, ha már az angyal hozta amit kértek?

***GARY:*** *Hát, ők ezt nem látták és az is lehet, hogy még nem készültek fel az elfogadására. Vagy lehet azt tanították nekik, hogy Isten nem tesz csodákat ma.*

**SID:** Találkoztam nagyon sok olyan emberrel akik jártak a mennyben, és ténylegesenen szemtanúi voltak a szellemi hadviselésnek, amikor az angyal próbálta eljuttatni a választ az imára és a démonok ezt próbálták megakadályozni.

***GARY:*** *Nos, pontosan ez az, amit én is láttam. A démoni erők nem akarják, hogy a csodák elérjék az illetőt. De amikor ez az ember felemeli a kezét, - és az Úr ezt nagyon kihangsúlyozta számomra Sid, az elmúlt hat hónap során, és ekkor kezdtük el meglátni a csodák számának növekedését - és ez az, amikor imádkozunk olyanokért, akik fölemelik a kezeiket és azt mondják: "HISZEM és ELFOGADOM."*

**SID:** De hát ez egyszerű. Ez a Márk 11:23. Ezt írja maga az Ige!

***GARY:*** *Pontosan.*

**SID:** Ez ennyire egyszerű.

***GARY:*** *Igen. A hit egyszerű. A hit nem bonyolult. A hit nem nehéz. A hit annyi, hogy elhisszük Isten Igéjét, és úgy viselkedünk, vagy cselekszünk mintha már meglenne.*

**SID:** Rendben, nagyon röviden, mesélj valakiről akiért imádkoztál, aki hallotta a történeted és kapott egy testrészt.

***GARY:*** *Van egy hölgy akit Stacy-nek hívnak, Kokomo, Indianából, akiknek új tüdőre volt szüksége. Orvosi szakmában van, akinek súlyos allergiái voltak fiatal korától fogva. Olvasta, vagy hallotta a bizonyságomat és azt mondta: "Én akarok egy új tüdőt." És így imádkozott, és megkapta, és teljesen meggyógyult az asztmából. Most már azt mondja a pácienseinek "Én pontosan megértem miben vannak benne, hiszen én is ebben voltam, de most már teljesen meggyógyultam." És ez ajtót nyit arra, hogy megossza a történetét, hogy Isten hogyan adott neki egy új testrészt.*

**SID:** Miért tértél vissza?

***GARY:*** *Mert feladatom van. Vissza küldtek, hogy elmondjam az embereknek, hogy a menny valóságos. Van egy dal amit el kell énekelni. Van egy missziós út, amit meg kell tenni. Van egy könyv, melyet meg kell írni. Egyedi vagy és Istennek egyedülálló céljai vannak veled itt ezen a Földön. Senki nem teheti meg helyetted, amire Isten TÉGED hívott el és amivel téged bízott meg itt a földön. Jézus kifejezetten megkért arra, hogy ezt az üzenetet adjam át. Azt mondta, jön a helyreállítás szelleme, ami ki fog áradni az egész világra. Azt mondta, hogy tanítás lesz és nagy hangsúly fektetése az imára, azt is mondta, hogy szüntelen imádkozzunk, ahogy meg van írva, hogy amikor majd eljön az idő, diadalmasan azt mondhassuk majd: elvégeztetett! A harmadik dolog pedig, azt mondta óriási csodák kirobbanása jön. Azt mondta: „mondd meg a népemnek, soha ne engedjenek az ellenség kárhoztatásának és vádlásának, hogy nem méltók”. Azt mondta: „Amiatt vagy méltó, hogy a drága bárány vérén lettél megváltva”.*

**SID:** Igen. Ez megér egy tapsot. Én mondom ezt. De a húga, aki vele volt a balesetben még csak nem is hitt a csodákban. De amikor Gary meghalt, kiáltott Istenhez abban a névben, amely MINDEN halál fölött áll, a Jézus nevében. És mi történt?

***GARY:*** *Hát kiálltani kezdett az Úrhoz, amikor épp a barátommal voltam ezen a mennyei túrán. Ahogy a húgom elkezdett kiálltani, a barátom azt mondta: "Vissza kell menned. AZT a nevet használja." Abban a pillanatban, mintha visszalőttek volna a testembe. Az orvosok életjeleket észleltek. Azonnal kórházba szállítottak, hogy stabilizálják az állapotomat, másnap pedig beszámoltak nekem a baleset súlyosságáról.*

**SID:** Itt van nálam egy röntgen felvétel. Az orrod leszakadt, a fogaid mind ki voltak ütve, az állkapcsod eltörve, a nyakad eltörve. A hangszálaid elvágva, a gégéd elszakadva. És ez még enyhe kifejezés. Hallottál egy dalt a füledben, melyet sokan ismernek, ami a "Jézus Megérintett. "

***GARY:*** *Igen.*

**SID:** "Ő megérintett."

***GARY:*** *Igen.*

**SID:** És mi történt?

***GARY:*** *Nos, amikor hallottam ezt a dalt, Jézus lépett be a kórterembe, és rám nézett.*

**SID:** Ténylegesen besétált.

***GARY:*** *Ő valóban, valóságosan besétált, Sid.*

**SID:** Szeretnéd ha Jézus belépne a te hálószobába is? Szeretnéd?

***GARY:*** *És Sid, ez humoros nekem, de az emberek gyakran fölteszik ezt a kérdést. Jézus zsidó? Igen, ő az. Amikor meghalsz, nem veszíted el a faji hovatartozásod, vagy származásod. Jézus bőre olyan volt, mint az olíva. Láttam a szögek helyét a kezén. Láttam a töviskorona nyomait a fején. Gyönyörű kék ​​szeme volt. A Dávid törzséből származó zsidók arról voltak ismertek, hogy kék volt a szemük. És csak odalépett hozzám, rátette a kezét a torkomra és mosolygott. És mindeközben végig hallotam ezt a dalt: "Ő megérintett, megérintett." És aztán csak kiment a szobából. De nem az ajtón át távozott, mivel Ő maga az ajtó. És a kis nővér, akinek mindig be kellett hozzám jönnie...*

**SID:** De várjunk csak egy percet. Ezt tisztázzuk egy kicsit. A hangszálai el vannak vágva. A gégéje szétszakadva, összetörve. Nem kell orvosnak lenned ahhoz, hogy megértsd, hogy ez azt jelenti, hogy nem tud beszélni. Gary énekes volt. Zenéből doktorált. Soha többé nem énekelhet újra. Soha többé nem is beszélhet egy szót sem újra. A kis nővér belép, és mi történik?

***GARY:*** *Nos, ahogy belépett, azt mondta: "Jó reggelt Mr. Wood. Hogy van ma reggel? "- ő csak próbált felvidítani. Én viszont fölemeltem a kezem és azt mondtam: „Dicsőség Istennek, meggyógyultam."*

**SID:** Hallottad ezt?

***GARY:*** *Elejtette a tálcát Sid, mondanom sem kell. Kirohant, hogy hívja az orvosokat. Az orvosok bejöttek, és azt mondták: "nem lehet, hogy beszélj, hát nem tudsz beszélni." De nekem más a véleményem erről. Dr. Jézus azt mondta, hogy igenis tudok és beszélek is azóta folyamatosan életem minden napján.*

**SID:** Mit mondott a hang-gyógyász?

***GARY:*** *Azt mondta, hogy ez teljesen lehetetlen, először is, hogy zúzott gégével még mindig élek, mert ha a gége össze van törve, vagy el van vágva, az étel közvetlenül a tüdőbe kerül Sid, a gyomor helyett. És így lényegében megfulladsz.*

**SID:** És tudod, hogy mi a legcsodálatosabb az egészben? Az, hogy mellesleg ő még most sem TUD beszélni orvosilag szólva, mivel a hangszalagjai továbbra is el vannak vágva és a gégéje most is össze van törve, szét van szakadva. Ez egy dupla csoda, ha úgy vesszük. De amikor énekli, hogy "Ő megérintett" az emberek meggyógyulnak. És azt mondta, Isten azt mondta neki, sokan meg fognak gyógyulni ebben a következő szegmensben. És kaptam biztosítékot is erre a mennyből, mivel itt van egy angyal erre a célra, és én már alig bírok nyugton ülni.

**SID:** Hello, Sid Roth vagyok Dr. Gary Wood-al. Gary, egyre nagyobb erőt érzek most itt. Az ördög viszont próbálja ezt mindig megakadályozni. Tavaly decemberben, csak néhány hónappal ezelőtt, rákos lettél. Milyen típusú rák volt ez, és mit mondott az orvos?

***GARY:*** *Hát ez egy akut hasnyálmirigy-gyulladásként induló hasnyálmirigy-rák volt.*

**SID:** Van remény a hasnyálmirigy-rákkal szemben?

***GARY:*** *Nem igazán. Úgy indult, hogy adtak egy bizonyos időt a túlélésre. Morfiummal kezdték, majd öt óránként csöpögették a morfiumot, amit aztán két óránként adtak, majd végül minden 15 percben adniuk kellett, hogy kicsit enyhítsenek az óriási fájdalmakon. Sid, nem tettem semmi mást, mint azelőtt.*

**SID:** Féltél attól, hogy eljött az idő a távozásodra?

***GARY****: Egyáltalán nem.*

**SID:** Miért?

***GARY:*** *Mert van egy küldetésem egy történettel.*

**SID:** Oké. Figyelj, van egy megtörtént eset, ami igaz. Ha van egy életet fenyegető betegséged, és van egy rendeltetése az életednek, amit még nem töltöttél be, nincs olyan ördög a pokolban aki ki tudna ütni téged!

***GARY:*** *Pontosan. Ez az, amit megtanultam, Sid. Isten terve az életedre nagyobb az ördög azon tervénél, hogy elpusztítson. Megmaradtam az Igében: „Szívembe rejtettem a Te Beszédedet, hogy ne vétkezzem ellened” (Zsolt. 119:11). Az ápolók, az orvosok, mindnyájan bejöttek és mondták: Dr. Wood, ön rákos beteg. Egy negatív jelentést adtak. De én ehelyett azt választottam, hogy Isten szavát fogom elhinni és nem az övéket. És így meg tudtam maradni örömben. És a legfontosabb, hogy megmaradtam más keresztényekkel közösségben. Elmentem a gyülekezetbe, és az egész közösség, a pásztor és minden tag kézrátétellel és hittel imádkozott értem, megkentek olajjal. És abban a pillanatban, hogy megtették, egyszerűen csak tudtam és tudtam, hogy meggyógyultam. Vissza sétáltam a helyemre, odafordultam a feleségemhez és azt mondtam neki: „Megvan. Megvan!”*

**SID:** Hát tudod, hogy ez neked könnyű, hát te jártál a mennyben. Te talán különleges vagy, de én jobbat tudok: Különleges az Isten, akit szolgálsz!

***GARY:*** *Igen.*

**SID:** Ez teszi őt különlegessé és ez tesz téged is különlegessé! Egy különleges Istent szolgálunk. És Gary mondott valamit, ami annyira mély. Azt mondta, hogy Jézus mondta neki, hogy amikor imádkoznak érted, higgyj. Magyarázd el pontosan.

***GARY:*** *Azt mondta, abban a pillanatban, hogy imádkoznak érted, azonnal hírdesd ki, mondd ki a száddal, hogy „ELHISZEM és ELFOGADOM”. És Sid, amióta az embereket arra buzdítottam, hogy kimondják, hogy „elhiszem és elfogadom” növekedést láttam csodák terén.*

**SID:** Mesélj a Koreai hölgyről, nagyon röviden.

***GARY:*** *Egy istentiszteleten voltam, ahová eljött három koreai származású ember. Odamentem az egyik fiatalemberhez, hogy bemutatkozzam, és azt mondta: "Ó, én tudom, hogy ki vagy." Azt mondta:" Nagyon, nagyon népszerű vagy Dél-Koreában." Én erre: ó, igen, persze, vagy valami ilyesmi, tudod. De aztán megtudtam, hogy nézték az „Ez természetfölötti” egy korábbi műsorát ahol láttak engem a honlapodon. 21 órát repültek, hogy ott lehessenek ezen az istentiszteleten, mert elhozták magukkal a haldokló édesanyjukat, aki rákos volt. De csak volt, mert meggyógyult a Jézus nevében.*

**SID:** Oké. A következő fog most történni. Gary az ismeret beszédének használatával imádkozni fog érted és neked azt kell mondanod: „ELHISZEM és ELFOGADOM”. Elhiszem és elfogadom, hogy már megtörtént – hiszen a Márk 11:23-ban is erre tanított bennünket az Úr.

***GARY:*** *Valaki meggyógyult baloldali vakbélgyulladásból és rotátorköpeny, tehát vállízületi problémából. Ekcéma, ez a kiütés az egész testeden – elmúlik! Savas refluxt is megérintette, és meggyógyult. Emberek gyógyulnak meg mindenütt Sid, az ízületeikben is, most! Olyan, mintha olajjal bekenné a merev testrészeiket. Pajzsmirigy problémát is megérintett és meggyógyult. Tudod, hallottam a dalt, "Ő megérintett, Ő megérintett."*

**SID:** Tudom, hogy, ahogy ő énekli ezt, ha hiszel és elfogadod a gyógyulásod, meg is kapod!

***GARY:*** *[ének] Ó, Ő megérintett. Közönség énekeljétek ti is. Tudom milyen nagy öröm, mikor megérinti a lelkem. Valami történt. És történik most ebben a pillanatban. És most tudom. Ő megérintett és meggyógyított engem.*

**SID:** Isten hatalmas jelenlétét érzem most a stúdióban. Gary, Isten beszélt neked annak fontosságáról, hogy miért kell szent életet élnünk. Nem sokat hallani erről. Miért olyan fontos ez most?

***GARY:*** *Nos, a Biblia, természetesen Isten Igéje azt mondja, "Szentség nélkül senki sem láthatja meg Istent." Tehát ez nagyon fontos. De azt is mondta: "Azok, akik ezekben az utolsó időkben szentségben fognak járni, nagy jutalomban fognak részesülni és Isten áldásaiban fognak járni.” Azok azonban akik úgy döntenek, hogy nem ezt választják, napvilágra fognak tetteik kerülni. Itt az idő, hogy eldobjunk és elhagyjunk minden olyan dolgot, melyek akadályozzák Istennel járásunkat. Dobd ki, és fusd meg az előtted álló pályát, hogy meghallhasd Jézust amint azt mondja: jól van, jó és hű szolgám.*

**SID:** TE szentségben jársz? Vagy pornográfiával foglalkozol? New Age-el, vagy okkult dolgokkal? És a házasságon kívüli szex? Függő vagy bármitől? Részt veszel homoszexualitásban? Hazugságokban? Nézd, te tudod, hogy ha bűnben élsz. Térj meg és mondd azt Istennek, hogy sajnálod, és változtasd meg cselekedeteidet. Fordulj el a bűnös életmódodtól és kérd, hogy Isten ereje felülkerekedjen azon. Nem vagy képes ezt egyedül megtenni. De ha megteszed azt ami a te részed, tehát megtérsz és elhiszed, hogy a Jézus vére elmosott minden bűnödet, akkor Isten is megteszi az Ő részét és megadja neked azt a képességet, hogy szent életet élhess és járhass mindabban az áldásban amit neked akar adni.